Държавен вестник, бр. 30, 2026 г., стр. 33

БРОЙ  30	
Д Ъ Р Ж А В Е Н  В Е С Т Н И К 	
СТР.  33   
(3) Служителите в звеното за проверка 
на съответствието трябва да отговарят на 
изискванията на чл. 17, ал. 2, т. 1 – 5, 7 и 
8 от Закона за пазарите на криптоактиви, 
да имат висше образование и поне 1 година 
опит във финансовия сектор.
(4) Алинея 2 се прилага за всички служи­
тели по ал. 3. 
(5) Когато естеството, мащабът и слож­
ността на дейността на доставчика на услуги 
за криптоактиви по чл. 59, параграф 1, буква 
„а“ от Регламент (ЕС) 2023/1114 и видът и 
обхватът на извършваните от него услуги и 
дейности позволяват това, звеното за про­
верка на съответствието може да изпълнява 
функциите на звено за противодействие на 
изпирането на пари и финансирането на 
тероризма. 
(6) Ръководителят на звеното за провер­
ка на съответствието по ал. 1 отговаря за 
провеждане на въвеждащи и периодични 
обучения на всички служители на доставчика 
на услуги за криптоактиви с цел поддържане 
на подходяща квалификация за изпълнение 
на функциите и задълженията им. Обхва­
тът и продължителността на обучението се 
определят при отчитане на особеностите на 
криптоактивите и услугите за криптоактиви, 
предоставяни от доставчика, и не може да 
бъде по-малко от 20 часа в рамките на 1 
календарна година, освен ако за конкретния 
служител не се изисква по-дълго обучение. 
(7) Ръководителят на звеното за проверка 
на съответствието по ал. 1 също следва да 
преминава обучения относно криптоактиви 
и предоставяните с тях услуги с продължи­
телността по ал. 6. 
(8) Преминатите обучения по ал. 6 и 7 се 
доказват със сертификат за успешно прик­
лючване на обучението.
Правила за управление на риска
Чл. 21. (1) Доставчик на услуги за крипто­
активи разработва и прилага самостоятелни 
правила и процедури за управление на риска, 
които обхващат дейността на дружеството 
като цяло и са в съответствие с обхвата на 
услугите и дейностите, които предоставя.
(2) Правилата за управление на риска 
включват най-малко:
1. идентифициране и описание на риско­
вете, свързани с услугите за криптоактиви, 
съобразени с естеството, мащаба и сложността 
на дейността на дружеството;
2. оценка на рисковете и мерки за управ­
ление на рисковете, свързани с услугите за 
криптоактиви;
3. извършване на периодични стрес тестове 
за преглед на валидността на мерките чрез 
измерване на общата рискова експозиция, 
включително извършване на оценка на съ­
отношението между факторите на конкретни 
рискови събития и въздействията им върху 
дейността на дружеството;
4. установяване на прагове, ако е прило­
жимо;
5. организационна структура и разпре­
деление на функциите и отговорностите по 
управление на риска;
6. механизми за контрол по отношение на 
различните видове рискове; 
7. права и задължения на ръководителя 
на звеното за управление на риска;
8. периодичност на извършваната оценка 
на риска;
9. периодичност на докладване от звеното 
за управление на риска.
Изисквания към лицата, предоставящи 
съвети за криптоактиви
Чл. 22. (1) Лицата, предоставящи съве­
ти за криптоактиви в доставчик на услуги 
за криптоактиви, трябва да отговарят на 
изискванията на чл. 17, ал. 2, т. 1 – 5, 7 и 
8 от Закона за пазарите на криптоактиви, 
да имат поне 2 години опит при сключване 
на сделки с криптоактиви и да отговарят 
на останалите изисквания на насоките по 
чл. 81 от Регламент (ЕС) 2023/1114, за които 
Комисията е взела решение за прилагането 
им съгласно чл. 13, ал. 1, т. 26 от Закона за 
Комисията за финансов надзор.
(2) Лицата по ал. 1 следва да притежават 
висше образование в областта на финансите, 
включително криптоактивите, икономиката, 
правото, счетоводството и мениджмънта.
(3) Лицата по ал. 1, които нямат поне 
2 години опит при сключване на сделки с 
криптоактиви и/или не притежават висше 
образование по ал. 2, е необходимо да при­
тежават поне 3 години опит в предприятия 
от финансовия сектор или национални ком­
петентни органи, които осъществяват надзор 
над предприятия от финансовия сектор.
(4) Лицата по ал. 3 предоставят съвети 
за криптоактиви само под наблюдение, из­
вършено от друг по-компетентен служител, 
наричан по-нататък „наблюдаващо лице“, за 
времето до придобиване на 1 година опит 
при сключване на сделки с криптоактиви.
(5) Наблюдаващото лице трябва да от­
говаря на изискванията по ал. 1 и изрично 
да е поело отговорност за действията на 
наблюдаваното лице, извършени от него по 
време на наблюдението.
(6) Наблюдаващото лице документира 
всички предоставени от наблюдаваното лице 
съвети за криптоактиви в специален регистър, 
в който се отбелязват имената на наблюда­
ваното и на наблюдаващото лице, както и 
че услугата е предоставена под наблюдение.